CELEX: 62009TN0164
Language: da
Date: 2009-04-03 00:00:00
Title: Sag T-164/09: Sag anlagt den 3. april 2009 — Kitou mod Den Europæiske Tilsynsførende for Databeskyttelse

4.7.2009   
            
            
               DA
            
            
               Den Europæiske Unions Tidende
            
            
               C 153/44
            
         Sag anlagt den 3. april 2009 — Kitou mod Den Europæiske Tilsynsførende for Databeskyttelse
   (Sag T-164/09)
   2009/C 153/88
   Processprog: fransk
   
      Parter
   
   
      Sagsøger: Erasmia Kitou (Bruxelles, Belgien) (ved avocat S. Pappas)
   
      Sagsøgt: Den Europæiske Tilsynsførende for Databeskyttelse
   
      Sagsøgerens påstande
   
   
               —
            
            
               Det fastslås, at forordning nr. 1049/2001/EF er uanvendelig.
            
         
               —
            
            
               Subsidiært fastslås, at der er begået en retlig fejl ved anvendelsen af forordning nr. 1049/2001/EF, sammenholdt med forordning nr. 45/2001/EF.
            
         
               —
            
            
               Som følge heraf annulleres Den Europæiske Tilsynsførende for Databeskyttelses afgørelse nr. 2008-0600.
            
         
               —
            
            
               Det fastslås, at begæringen om aktindsigt i dokumentet ikke overholder de betingelser, der er opstillet i forordning nr. 45/2001/EF.
            
         
               —
            
            
               Sagsøgte tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Sagsøgeren har nedlagt påstand om annullation af den afgørelse, der blev truffet af Den Europæiske Tilsynsførende for Databeskyttelse, hvorved denne fastslog, at offentliggørelsen under en national domstolsprocedure af visse oplysninger om sagsøgerens karriere ved Kommissionen for De Europæiske Fællesskaber, ikke var i strid med forordning nr. 45/2001 (1) og 1049/2001 (2).
   Til støtte for sin sag har sagsøgeren fremført følgende:
   
               —
            
            
               Den anfægtede afgørelse er ugrundet, da den er støttet på forordning nr. 1049/2001, der ikke finder anvendelse i dette tilfælde, idet begæringen om aktindsigt ikke vedrører et dokument i den forstand, hvori udtrykket er anvendt i forordning nr. 1049/2001, men udelukkende en personlig oplysning.
            
         
               —
            
            
               Selv om det antages, at forordning nr. 1049/2001, sammenholdt med forordning nr. 45/2001, i dette tilfælde fandt anvendelse, har sagsøgte anvendt disse fejlagtigt ved at fastslå, at de betingelser, der er opstillet i forordning nr. 45/2001 vedrørende behandling af personoplysninger, kun finder anvendelse, hvis den undtagelse, der er fastsat i artikel 4, stk. 1, litra b), i forordning nr. 1049/2001 vedrørende aktindsigt, finder anvendelse.
            
         
               —
            
            
               Sagsøgte har tilsidesat bestemmelserne i forordning nr. 45/2001, da begæringen om aktindsigt ikke vedrører et dokument og ikke er baseret på nogen af de betingelser for lovlig behandling af personoplysninger, der er fastsat i artikel 5 i forordning nr. 45/2001.
            
         
      (1)  Europa-Parlamentets og Rådets forordning (EF) nr. 45/2001 af 18.12.2000 om beskyttelse af fysiske personer i forbindelse med behandling af personoplysninger i fællesskabsinstitutionerne og -organerne og om fri udveksling af sådanne oplysninger (EFT 2001 L 8, s. 1).
   
      (2)  Europa-Parlamentets og Rådets forordning (EF) nr. 1049/2001 af 30.5.2001 om aktindsigt i Europa-Parlamentets, Rådets og Kommissionens dokumenter (EFT L 145, s. 43).